Diari Oficial de la Generalitat Valenciana


Sumari del DOGV 6257, del 30-04-2010 (2010/4422)

Notificació de resolució. Expedient número IZH0141/0611 Benidorm.
-----------------------------------------------------------------

### Dades del document

Número de DOGV
:   6257

Data del DOGV
:   30-04-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/4422


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de resolució. Expedient número KEN4864/0611 Benidorm. [2010/4422]  
Pel fet d'haver resultat infructuoses les gestions realitzades per a efectuar la notificació dirigida a José Miguel Berenguer Rueda, en representació d'Autoservicio de la Construcción, SL, al domicili que figura en la seua sol·licitud de declaració d'interés comunitari per a comerç a l'engròs de materials de construcció a la partida les Coves, polígon 16, parcel·la 65, del municipi de Benidorm, d'acord amb el que preveu l'art. 59 de la Llei de règim jurídic de les administracions públiques, es porta a efecte per aquest edicte.  
Acte que es notifica:  
«El conseller de Medi Ambient, Aigua, Urbanisme i Habitatge i vicepresident tercer del Consell va adoptar en data 16 d'octubre de 2009, la resolució que a continuació es transcriu:  
"Vist l'expedient promogut per José Miguel Berenguer Rueda, en representació d'Autoservicio de la Construcción, SL, de sol·licitud de declaració d'interés comunitari per a comerç a l'engròs de materials de construcció, en sòl no urbanitzable, a la partida les Coves, polígon 16, parcel·la 65, del municipi de Benidorm i de conformitat amb els següents  
Antecedents de fet  
Primer. En data 30 de març de 2004 s'ha presentat declaració d'interés comunitari per a comerç a l'engròs de materials de construcció a la partida les Coves, polígon 16, parcel·la 65, del municipi de Benidorm.  
Segon. El sòl on es pretén implantar l'activitat es troba classificat pel planejament vigent al municipi de Benidorm com a sòl no urbanitzable comú.  
Tercer. No consta en l'expedient cap informe.  
Quart. En data 4 de desembre de 2008 el Servei Territorial d'Ordenació del Territori d'Alacant emet un informe desfavorable respecte a aquesta sol·licitud de declaració d'interés comunitari, i proposa la inadmissió a tràmit d'aquesta.  
Cinqué. En data 2 d'octubre de 2009 el Servei de Coordinació Territorial de la Direcció General d'Urbanisme, basant-se en les dades aportades en l'informe remés pel Servei Territorial, emet un informe en relació amb les seues competències de supervisió i coordinació i per tal de determinar els criteris i les directrius de política urbanística i de sòl.  
Fonaments de dret  
Primer. Per a resoldre aquesta sol·licitud té atribució el conseller de Medi Ambient, Aigua, Urbanisme i Habitatge, segons el que estableix l'article 6.j) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
Segon. La sol·licitud a què es refereixen aquestes actuacions s'ha de resoldre segons el que disposa la Llei 4/1992, de 5 de juny, de la Generalitat Valenciana, del sòl no urbanitzable, en relació al que disposa la disposició transitòria tercera de la vigent Llei 10/2004, de 9 de desembre, de la Generalitat, de sòl no urbanitzable.  
Tercer. L'activitat sol·licitada, amb la documentació aportada, no pot entendre's entre les admissibles per l'esmentada llei, ja que no es troba entre els supòsits permesos en l'article 19 de la Llei 4/1992, referit a activitats terciàries en general. A més, particularment no compleix l'article 19.1.a) on s'especifica que ha de quedar el 50% de la parcel·la o no construïda en ús agrícola o, si és procedent, amb plantació d'arbratge, atés que s'ocuparia el 100% d'aquesta i tampoc compliria el requisit de parcel·la mínima que segons el planejament de Benidorm, seria de 5.000 m 2, superfície superior als 3.650 m 2 proposats.  
Del contingut de les ordenances municipals es pot concloure que no es permet en sòl no urbanitzable comú l'activitat de comerç a l'engròs de materials de construcció, pel fet que en aquest sòl les activitats admeses són segons l'art. 84:  
"- Aquesta classe de sòl té com a ús característic l'agropecuari i la seua destinació primordial és el manteniment del medi rural.  
- Com a usos complementaris s'admeten les explotacions mineres, els abocaments autoritzats expressament per l'ajuntament, les infraestructures i el manteniment dels serveis públics.  
- Com a usos compatibles es toleren l'habitatge familiar aïllat, els d'oci i esplai, les acampades i les instal·lacions d'utilitat pública i interés social i d'equipament.  
- Són usos prohibits l'habitatge plurifamiliar i les activitats industrials."  
Per tot això, s'observa la incompatibilitat del que s'ha sol·licitat amb els preceptes i normes esmentades de pertinent aplicació en matèria d'urbanisme, resolc:  
No admetre a tràmit la sol·licitud formulada per Autoservicio de la Construcción, SL, de sol·licitud de declaració d'interés comunitari per a comerç a l'engròs de materials de construcció, en sòl no urbanitzable, a la partida les Coves, polígon 16, parcel·la 65, del municipi de Benidorm.  
Contra aquesta resolució, que posa fi a la via administrativa, pot interposar-se recurs de reposició davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació d'aquesta, d'acord amb el que estableixen els articles 116.1 i 117.1 de l'esmentada Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjudici que els interessats puguen exercir qualsevol altre recurs que consideren oportú."  
Aquesta notificació és transcripció exacta de la resolució original que consta en l'expedient.»  
València, 1 d'abril de 2010.- El director general d'Urbanisme: José M. Selva Ros.